CELEX: 22010D0104
Language: lv
Date: 2010-10-01 00:00:00
Title: EEZ Apvienotās komitejas Lēmums Nr. 104/2010 ( 2010. gada 1. oktobris ), ar ko groza EEZ līguma XIII pielikumu (Transports)

16.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 332/54
            
         EEZ APVIENOTĀS KOMITEJAS LĒMUMS
   Nr. 104/2010
   (2010. gada 1. oktobris),
   ar ko groza EEZ līguma XIII pielikumu (Transports)
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
   tā kā:
   
               (1)
            
            
               Līguma XIII pielikums tika grozīts ar EEZ Apvienotās komitejas 2010. gada 2. jūlija Lēmumu Nr. 90/2010 (1).
            
         
               (2)
            
            
               Līgumā jāiekļauj Komisijas 2008. gada 22. septembra Lēmums 2009/810/EK par Eiropas Parlamenta un Padomes Regulas (EK) Nr. 561/2006 17. pantā minētās standarta ziņošanas veidlapas sagatavošanu (2).
            
         
               (3)
            
            
               Ar Lēmumu 2009/810/EK atceļ Komisijas Lēmumu 93/173/EEK (3), kas ir iekļauts Līgumā un kas tādējādi ir jāatceļ saskaņā ar Līgumu,
            
         IR NOLĒMUSI ŠĀDI.
   1. pants
   Līguma XIII pielikumu groza šādi.
   
               1.
            
            
               Pēc 24.e punkta (Eiropas Parlamenta un Padomes Regula (EK) Nr. 561/2006) iekļauj šādu punktu:
               
                           “24.ea
                        
                        
                           
                              32009 D 0810: Komisijas 2008. gada 22. septembra Lēmums 2009/810/EK par Eiropas Parlamenta un Padomes Regulas (EK) Nr. 561/2006 17. pantā minētās standarta ziņošanas veidlapas sagatavošanu (OV L 289, 5.11.2009., 9. lpp.).”
                        
                     
         
               2.
            
            
               Pielikuma 20.a punkta tekstu (Komisijas Lēmums 93/173/EEK) svītro.
            
         2. pants
   Lēmuma 2009/810/EK teksts īslandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
   3. pants
   Šis lēmums stājas spēkā 2010. gada 1. novembrī, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (4).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2010. gada 1. oktobrī
      
         
            EEZ Apvienotās komitejas vārdā –
         
            priekšsēdētājs
         
         Stefán Haukur JÓHANNESSON
      
   
   
      (1)  OV L 277, 21.10.2010., 43. lpp.
   
      (2)  OV L 289, 5.11.2009., 9. lpp.
   
      (3)  OV L 72, 25.3.1993., 33. lpp.
   
      (4)  Konstitucionālās prasības nav norādītas.